ਕਿਸੇ ਮੈਸੇਜ ਐਪ 'ਤੇ ਬੱਚਿਆਂ ਦਾ ਪੋਰਨ ਸਾਂਝਾ ਕਰਨ ਦਾ ਇਹ ਪਹਿਲਾ ਮਾਮਲਾ ਨਹੀਂ ਹੈ। ਯੂਰਪ ਤੇ ਅਮਰੀਕਾ ਤੋਂ ਅਜਿਹੀਆਂ ਖ਼ਬਰਾਂ ਆਉਂਦੀਆਂ ਰਹਿੰਦੀਆਂ ਹਨ।

ਇਨ੍ਹਾਂ ਖ਼ਬਰਾਂ ਵਿੱਚ ਅਕਸਰ ਕੈਨੇਡਾ ਦੀ ਸੁਨੇਹਿਆਂ ਵਾਲੀ ਐਪਲੀਕੇਸ਼ਨ 'ਕਿਕ' ਦਾ ਨਾਮ ਹੁੰਦਾ ਹੈ। ਫੋਰਬਸ ਰਸਾਲੇ ਦੀ ਮੰਨੀ ਜਾਵੇ ਤਾਂ 'ਕਿਕ' 2009 ਵਿੱਚ ਸ਼ੁਰੂ ਹੋਈ ਸੀ। 

ਇਸਦੇ ਬਹੁਗਿਣਤੀ ਵਰਤਣ ਵਾਲੇ 13-24 ਸਾਲ ਦੇ ਹਨ। ਇਸੇ ਕਾਰਨ ਇਹ ਬੱਚਿਆਂ ਦਾ ਜਿਨਸੀ ਸ਼ੋਸ਼ਣ ਕਰਨ ਵਾਲਿਆਂ ਵਿੱਚ ਖ਼ਾਸੀ ਪਸੰਦ ਕੀਤੀ ਜਾਂਦੀ ਹੈ।

ਮਾਰਚ 2016 ਵਿੱਚ ਨਾਰਥ ਕੈਰੋਲਾਈਨਾ ਤੋਂ ਫੜੇ ਗਏ ਥਾਮਸ ਪਾਲ ਕੀਲਰ ਨੂੰ ਤਾਂ 'ਕਿਕ' ਐਨਾ ਪਸੰਦ ਸੀ ਕਿ ਉਸ ਨੇ ਬੱਚਿਆਂ ਦੀ ਪੋਰਨ ਨਾਲ ਜੁੜੇ 200 ਗਰੁੱਪ ਜੁਆਇਨ ਕੀਤੇ ਹੋਏ ਸਨ।

ਉਸ ਨੇ 'ਕਿਕ' ਦੀ ਵਰਤੋਂ ਕਰਕੇ ਇੱਕ ਸਾਲ ਵਿੱਚ 300 ਲੋਕਾਂ ਨਾਲ 3 ਤੋਂ 12 ਸਾਲਾਂ ਦੇ ਬੱਚਿਆਂ ਦੀਆਂ ਅਸ਼ਲੀਲ ਤਸਵੀਰਾਂ ਤੇ ਵੀਡੀਓ ਸਾਂਝੀਆਂ ਕੀਤੀਆਂ ਸਨ। ਫੋਰਬਸ ਨੇ ਇਸ ਵਿਸ਼ੇ 'ਤੇ 2017 ਵਿੱਚ ਇੱਕ ਲੇਖ ਵੀ ਪ੍ਰਕਾਸ਼ਿਤ ਕੀਤਾ ਸੀ।

ਹਮਾਮ ਵਿੱਚ ਸਾਰੇ ਨੰਗੇ ਹਨ

'ਕਿਕ' ਹੋਵੇ ਜਾਂ ਵਟਸ ਐਪ ਅਜਿਹੇ ਇਕੱਲੇ ਨਹੀਂ ਹਨ। ਸੋਸ਼ਲ ਮੀਡੀਆ 'ਤੇ ਫਿਲਟਰ ਲੱਗੇ ਹੋਣ ਕਾਰਨ ਹਾਲ ਫਿਲਹਾਲ ਪੋਰਨ ਦਾ ਬਾਜ਼ਾਰ ਬਹੁਤਾ ਵੱਡਾ ਨਹੀਂ ਹੈ। ਇਸ ਦੇ ਬਾਵਜੂਦ ਟਵਿੱਟਰ ਤੇ ਫੇਸਬੁੱਕ ਦੀ ਗਲਤ ਵਰਤੋਂ ਦੀਆਂ ਖ਼ਬਰਾਂ ਆਉਂਦੀਆਂ ਰਹਿੰਦੀਆਂ ਹਨ।

ਫਰਵਰੀ 2016 ਵਿੱਚ ਬੀਬੀਸੀ ਦੀ ਇੱਕ ਜਾਂਚ ਵਿੱਚ ਸਾਹਮਣੇ ਆਇਆ ਸੀ ਕਿ ਫੇਸਬੁੱਕ 'ਤੇ ਵੀ ਬੱਚਿਆਂ ਦੇ ਪੋਰਨ ਨਾਲ ਜੁੜੇ ਕਈ ਗਰੁੱਪ ਲੁਕੇ-ਛਿਪੇ ਚੱਲ ਰਹੇ ਹਨ। 

ਇਨ੍ਹਾਂ ਵਿੱਚੋਂ ਇੱਕ ਗਰੁੱਪ ਦੇ ਸੰਚਾਲਕ 'ਤੇ ਬੱਚਿਆਂ ਪ੍ਰਤੀ ਜਿਨਸੀ ਖਿੱਚ ਰੱਖਣ ਦਾ ਇਲਜ਼ਾਮ ਸਾਬਤ ਹੋ ਚੁੱਕਿਆ ਸੀ। ਅਜਿਹੇ ਲੋਕਾਂ ਨੂੰ 'ਪੀਡੋਫਾਈਲ' ਕਿਹਾ ਜਾਂਦਾ ਹੈ।

ਬੀਬੀਸੀ ਨੇ ਫੇਸਬੁੱਕ ਨੂੰ ਕੁਝ ਅਜਿਹੀਆਂ ਤਸਵੀਰਾਂ ਵੀ ਭੇਜੀਆਂ ਸਨ ਜਿਨ੍ਹਾਂ 'ਤੇ ਇਤਰਾਜ਼ ਹੋ ਸਕਦਾ ਸੀ ਪਰ ਉਸਨੇ ਸਿਰਫ ਕੁਝ ਹੀ ਤਸਵੀਰਾਂ ਡਿਲੀਟ ਕੀਤੀਆਂ। 

ਜੁਲਾਈ 2017 ਵਿੱਚ ਬੀਬੀਸੀ ਨੇ ਟਵਿੱਟਰ ਦੇ 'ਪੈਰੀਸਕੋਪ' 'ਤੇ ਚਲਦੇ ਚਾਈਲਡ ਪੋਰਨ ਦੇ ਧੰਦੇ ਦਾ ਖੁਲਾਸਾ ਕੀਤਾ ਸੀ।

ਇਸ ਵਿੱਚ ਸਕ੍ਰੀਨ ਪਿੱਛੇ ਬੈਠੇ 'ਪੀਡੋਫਾਈਲ' ਨਿੱਕੀਆਂ-ਨਿੱਕੀਆਂ ਬੱਚੀਆਂ ਨੂੰ ਵੀਡੀਓ ਚੈਟ ਵਿੱਚ ਕਾਮੁਕ ਹਰਕਤਾਂ ਕਰਨ ਲਈ ਕਹਿੰਦੇ ਹਨ।

2015 ਵਿੱਚ ਦੱਖਣੀ ਕੋਰੀਆ ਦੀ ਐਪ 'ਕਕਾਓ ਟਾਕ' ਦੇ ਮੁਖੀ ਨੂੰ ਅਜਿਹੇ ਹੀ ਇੱਕ ਮਿਲਦੇ-ਜੁਲਦੇ ਮਾਮਲੇ ਵਿੱਚ ਅਸਤੀਫ਼ਾ ਦੇਣਾ ਪਿਆ ਸੀ।

ਇਸ ਤੋਂ ਇਲਾਵਾ ਵੀ ਅਜਿਹੇ ਬਹੁਤ ਸਾਰੇ ਮਾਮਲੇ ਹਨ ਜੋ ਇਹ ਸਵਾਲ ਖੜ੍ਹਾ ਕਰਦੇ ਹਨ ਕਿ ਤਕਨੀਕ ਦੇ ਇਸ ਦੌਰ ਵਿੱਚ ਬੱਚਿਆਂ ਨੂੰ ਸ਼ਿਕਾਰ ਬਣਾਉਣਾ ਸੌਖਾ ਹੋ ਗਿਆ ਹੈ?

ਚਾਈਲਡ ਪੋਰਨ ਕੀ ਹੁੰਦਾ ਹੈ?

ਚਾਈਲਡ ਪੋਰਨ ਜਾਂ ਬਾਲ ਪੋਰਨ ਅਜਿਹੀ ਕਾਮੁਕ ਸਮੱਗਰੀ ਹੁੰਦੀ ਹੈ ਜਿਸ ਵਿੱਚ ਬੱਚੇ ਸ਼ਾਮਲ ਹੋਣ।

ਕਿਸੇ ਬੱਚੇ ਨਾਲ ਸਿੱਧੇ ਸਰੀਰਕ ਸਬੰਧ ਬਣਾਏ ਜਾਣ। ਆਪਣੀ ਕਾਮੁਕ ਸੰਤੁਸ਼ਟੀ ਲਈ ਉਨ੍ਹਾਂ ਨੂੰ ਕਿਸੇ ਕਿਸਮ ਦੀ ਕਾਮੁਕ ਕੰਮ ਜਾਂ ਕੁਝ ਗੈਰ-ਸਾਧਾਰਣ ਕਰਨ ਲਈ ਕਿਹਾ ਜਾਵੇ ਤਾਂ ਇਹ ਬੱਚੇ... \n\nਉਪਰੋਕਤ ਲੇਖ ਲਈ ਮੈਨੂੰ ਇੱਕ ਵਧੀਆ ਸਿਰਲੇਖ ਦਿਓ।
ਕੀ ਹੈ ਚਾਈਲਡ ਪੋਰਨ? ਆਪਣੇ ਬੱਚੇ ਲਈ ਜ਼ਰੂਰ ਪੜ੍ਹੋ